Prezident Shavkat Mirziyoyevning tadbirkorlik faoliyatini qo‘llab-quvvatlashga doir Farmoniga muvofiq bugun, 22 iyul kuni Bosh vazir Abdulla Aripov Qoraqalpog‘iston Respublikasida faoliyat yuritayotgan 60 nafar tadbirkorni videokonferens-aloqa vositasi orqali qabul qildi. Kun.uz manbasining xabar berishicha, tadbirkorlar o‘z faoliyatida duch kelayotgan ayrim muammoli masalalar yuzasidan Bosh vazirga murojaat qilgan. Xususan, tibbiy shprits, infuzion sistema ishlab chiqarish uchun tegishli ruxsatnoma olish, qizilmiya va boshqa dorivor o‘simliklarni yetishtirish hamda sanoat usulida qayta ishlashga kredit mablag‘ini jalb etish, qishloq xo‘jaligi texnikalarini xarid qilish, «Yoshlar kelajagimiz» davlat dasturiga asosan imtiyozli kredit mablag‘ini olish singari qator masalalar ko‘rib chiqildi.